Pari (film)

Pari — 2018-yilda Prosit Roy rejissyorligi ostida suratga olingan hind dahshatli filmi. Unda Anushka Sharma bosh rolda oʻynaydi va uning Clean Slate Filmz kompaniyasi uchun uchinchi ishlab chiqarish filmi hisoblanadi. Parambrata Chatterjee, Ritabhari Chakrabortiy, Rajat Kapoor va Mansi Multani ikkinchi darajali rollarda„Pari new screamer: Anushka Sharma will scare the living daylights out of you“. „Mansi Multani 'enjoyed' being face of fear in 'Pari'“. . Filmni ishlab chiqarish 2017-yil iyun oyida boshlangan va 2018-yil 2-martda kinoteatrlarda namoyish etilgan.

 Syujeti 
Film ibrit Ifrit va Auladchakra, Bangladeshdagi Ifritning qonini abadiylashtirishni maqsad qilgan shaytoniy ibodat voqealari asosida suratga olingan. Ular ayollarni oʻgʻirlab ketishar va jinni ayolni zoʻrlashi uchun chaqirib, jinning naslini shu tarzda yoʻyishga urinishar edi. Professor Qosim Ali bir guruh ekspeditsiya aʼzolariga boshchilik qiladi, ular Ifrit homila qilgan ayollarni qidirib topib, ular tugʻilgunlaricha asirlikda ushlab turishgan, soʻng darhol jin chaqaloqlarning boshlarini kesib, shisha idishlar ichiga muhrlab saqlashgan. Bu ayrimlarning qoʻllab-quvvatlashlariga qaramay qishloq aholisining qarshiliklariga sabab boʻldi va guruh harakati ularning zoʻravonlik bilan radikal yondashuvi tufayli yopildi. Ruxsana shunday ayollardan birining qizi boʻlib, u shaytoniy marosim qurboni boʻlgan, lekin professor Ali bolani oʻldirishga ulgurmay Ruxsananing onasi asirlikdan qutulib qolgan edi.

Arnab bosmaxonani boshqaradigan yigit. Piyali ismli hamshira u bilan kelishuvga erishmoqchi boʻladi. U kuchli yomgʻirda uyga qaytayotib, ota-onasi bilan tasodifan bir kampirni urib yubordi. Ayol vafot etadi va politsiya uning uyini, oʻrmondagi eski kulbani tintuv qilganda, ichida zanjirband qilingan iflos Ruxsanani topadi. Arnab Ruxsananing hech kimi yoʻqligini anglab, unga yordam bermoqchi boʻladi. Ruxsana zamonaviy tashqi dunyo haqida hech narsa bilmaydi va koʻpincha uni qoʻrqitadigan iblis vahiylarinigina koʻradi. Arnab uni gʻalati, ammo yoqimli qiz sifatida qabul qiladi. Ikkalasi birga vaqt oʻtkazishgan kunlarda, u uni sevib qoladi. Oʻlikxona yordamchisi Ruxsananing onasining terisida tariqat belgisi borligini aniqlaydi va bu haqida koʻp yillar davomida Ruxsanani qidirib yurgan professor Aliga xabar beradi.

Bir kuni tunda Ruxsona kasalligi tufayli bezovtalana boshlaydi. Garchi Arnab buni hayz koʻrishi bilan adashtirgan boʻlsa-da, haqiqat shunda ediki, uning tanasi jin qoni tufayli har oy ishlab chiqaradigan zaharni chiqarib yuborishi kerak boʻladi. U yashirincha itni tishlab, zaharini chiqarib kasallikdan forigʻ boʻladi. Keyinchalik u Arnabni yaxshi koʻrishini tan oladi. Ertasi kuni ertalab professor Ali Arnabga u haqidagi haqiqatni aytadi, lekin u unga ishonishdan bosh tortadi. Oʻlikxona yordamchisi Arnab bilan jang qiladi va uni jarohatlaydi. Ruxsana oʻch olish maqsadida yordamchini oʻldiradi va hasaddan Arnab bilan Piyalining orasiga kirib qoladi. Arnab u bilan janjallashganda, u uning tomogʻidan ushlab, unga ziyon yetkazishga urinadi.

Bezovta boʻlgan Arnab professor Alining haqligini tushunib, Ifrit haqida malumotlar izlaydi. U Ifrit chaqaloqlari toʻqqiz oy oʻrniga bir oyda va kindiksiz tugʻilishlarini bilib oladi. Arnab professor Ali bilan aloqaga chiqadi. U odamlari bilan yetib kelganida, Ruxsona Arnabga homiladorligini aytadi. Professorning odamlari uni bogʻlab, qiynoqqa solishadi, shunda u oʻz zaxaridan oʻladi. U Arnab uchun yigʻlasa ham, Arnab tushkunlikka tushib qoladi. Uch haftadan soʻng Piyali ota-onasining uyiga Arnabning oldiga boradi va u Ruxsona haqidagi haqiqatni aytadi. Arnabning u bilan suhbatidan soʻng Piyali uni ogʻir ahvolda ekanligini anglaydi.

Ruxsana qayta-qayta kaltaklanganidan soʻng, Piyalinikiga borishdan oldin ozod boʻlib, professorni oʻldiradi. U Piyalini jarohatlaydi, lekin toʻlgʻoq boshlanadi. Piyali uni oʻldirishga qodir emas edi, hamshira boʻlib ishlardi. U kindik ichakchasidagi chaqaloqni tugʻishda Ruxsanaga yordam beradi. Ruxsona chaqaloqni oʻsha yerga qoʻyib, koʻzdan gʻoyib boʻladi. Arnab eski kulbaga yuguradi va u yerda uni oʻlim oldida turgan holatda uchratadi. Arnab yigʻlaydi va uni quchoqlaydi. Ruxsana uni tishlash va zaharini chiqarish istagiga qarshi turadi, aksincha, zaharning tanasida qolishiga yoʻl qoʻyadi. Oʻlimidan oldin u Arnabga chaqaloqning odam ekanligini aytadi. Oxirida Arnab Ifritning nafratini emas, balki Ruxsananing sevgisi chaqaloqni odam qilganini anglab yetadi.

 Rollarda 
 Ruxsana rolida Anushka Sharma
 Arnab rolida Parambrata Chatterjee
 Rajat Kapoor professor Qosim Ali rolida
 Ritabhari Chakrabortiy Piyali rolida
 Mansi Multani Kalapori rolida
 Mithu Chakrabarty Arnabning onasi rolida
 Rohit KaduDeshmux Arnabning doʻsti rolida
 Santilal Mukerjee politsiya inspektori rolida
 Dibyendu Bhattacharya oʻlikxona xodimi rolida
 Arijit Dutta
 Sraboni Biswas
 Ismoil rolida Aasif Xon (kameo)

 Marketing 
Parining birinchi koʻrinishi 2017-yil 13-iyun kuni Sharma tomonidan Twitter -dagi sahifasida namoyish etiladi. Filmning reklama afishasi „Screamer (qichqiruvchi)“ deb nomlangan boʻlib, 2018-yil 9-yanvarda chiqarilishi kutilayotgan edi, unda Sharma qahramonining yuzi koʻkarib ketgan holda tasvirlangan. 2018-yilning 3-fevralida ikkinchi „qichqiriq“ boʻlgan 30 soniyalik klip chiqdi, unda Sharma televizorda multfilm tomosha qilayotgani, oʻzini xavfsiz va yaxshi ekani haqidagi taassurot qoldirib, oddiy tabassum bilan aks ettirilgan edi. Biroq, kamera uning qoʻllari va oyoqlari koʻkarganini, karavotga zanjirband qilinganini ham namoyish etadi. Parining rasmiy tizeri 2018-yil 7-fevralda Sharma tomonidan Twitter-dagi sahifasi orqali chiqarildi„ʻPari’ teaser: Anushka Sharmaʼs blood-soaked face, hysterical laugh will make you scream & Updates at Daily News & Analysis“. dnaindia.com. 7 February 2018.. Sevishganlar kunida chiqarilgan uchinchi qichqiriq Anushka va Parambrata qahramonlarining televizor koʻrishi bilan boshlanadi, Anushka qizga „Men seni yaxshi koʻraman“ deganda, „Men ham seni yaxshi koʻraman“ degan dahshatli ayol ovozini eshitib, bezovtalanadi. Kamera oʻzining qonli va kaltaklangan versiyasini koʻrsatish uchun panaga oʻtadi, qiz tirjayib, haqiqiy Anushkani dahshatga soladi„Pari Screamer 3: Not the kind of ʻI love you’ you expect from Anushka Sharma“. . Parining rasmiy treyleri bir kundan keyin, 2018-yil 15-fevralda chiqarildi„Anushka Shamra starrer Pari’s trailer released: Highlights“. . Treylerdan soʻng yana ikkita yuqoridagi kabi qisqa kliplar namoyish etildiʻPari’ Screamer 4: ʻRed-eyed' Anushka Sharma is all set to haunt you at night„Pari Screamer 5: Dear Anushka Sharma, Weʼre Scared Enough, Stop Already“. ndtv.com..

 Bahslar 
2017-yil avgust oyida Basanti davlat avtomagistralida filmni suratga olish paytida, 24 Pgs. (S) Gʻarbiy Bengaliya tumanida texnik xodimni elektr toki urishi sababli ogʻir jarohat oldi. Filmni suratga olish ishlari darhol toʻxtatildi, biroq birozdan keyin jarayon yana davom ettirildi.

Film Pokistonda qora sehrni, baʼzi noislomiy qadriyatlarni va musulmonlarga qarshi kayfiyatni targʻib qilgani uchun taqiqlangan.

 Musiqasi 

Parining musiqasi Anupam Roy tomonidan, soʻzlari esa Anvita Dutt tomonidan yozilgan"Anupam Roy on composing for Anushka Sharmaʼs Pari. .

 

 Qabul qilinishi 

 Tanqidiy javob 
Koʻrib chiqish agregator veb-sayti Rotten Tomatoes oʻrtacha reytingi 4.5/10 boʻlgan 13 sharhga asoslangan holda 46 % maʼqullash reytingini eʼlon qildi.

Ijobiy sharhlar Anushkaning ijrosiga qarata aytilgan boʻlib, shu qatorda ushbu janrda film suratga olgani uchun film rejissyorlarini ham esga olib oʻtiladi. TOI xodimi Renuka Vyavahare buni „Anushkaning aktyor-prodyuser sifatidagi eng kuchli ishi“ deb atagan boʻlsa-da, u yana shunday degan: „Pari janrni yangidan dunyoni anglashga yordam beradi, chunki u tetiklantiruvchi atmosferaga ega.“Pari Movie Review (3.5/5): Anushkaʼs strongest work as an actor-producer so far. News18 muxbiri Rajeev Masand filmga 5 balldan 2 ball berdi va shunday dedi: „Anushka Sharma bilan hamkorlikda ishlab chiqarilgan va bosh rolni ijro etgan Pari atmosferaga boy, mohirlik bilan yaratilgan film. Ammo qiziqarli boshlangan film tartibsizlik bilan yakunlanadi.“ Deccan Chronicleʼdan Rohit Bhatnagar film haqida shunday fikr bildirdi: „Pari — dahshatli filmlarni yaxshi koʻradiganlar uchun yoqimli sovgʻa. Bollivud yaxshi qoʻrqinchli filmlar chiqarmayotganidan shikoyat qilishni bas qiling!“ Koimoi Parini „ushbu janrdan chiqqan eng yaxshilaridan biri“ deb baholadi va filmga 5 balldan 3,5 baho berdi. Gulf News filmga 5 yulduzdan 3 yulduz berdi va „Anushka Sharmaning dahshatli filmi Bollivudning boshqa dahshatli filmlaridan ajralib turadi“, deya fikr bildirdi.

Hindustan Times muxbiri Rohit Vats filmga 5 balldan 1 ball berdi va shunday dedi: "Anushka Sharmaning „Pari“ filmi arvohlar, jinlar va majburiy qonuniylik haqidagi chalkash hikoyadir. Pari boshlagan ishini qanday tugatishni bilmayotgandek hayron boʻlib koʻrinadi. 136 daqiqalik ekran vaqti bilan Pari hech qayerga gʻoyib boʻlmaydi." Hindistonlik Lakshana N Palat filmga 5 balldan 2 ball baho berib, shunday dedi: „Pari hikoyasi ahamiyatsiz sahnalar, sakrash qoʻrquvi va dahshatli filmlar toifasiga kirish zarurati ostida qolgan. Bu sharmandalik, chunki hikoya voqealari aslida juda noyob va qiziqarli edi.“ The Indian Express jurnalisti Shubhra Gupta filmga 5 balldan 1 ball berdi va oʻz sharhini shunday yakunladi: „Anushka Sharma Ruxsana rolini juda qonli ishtiyoq bilan ijro etadi. Siz uni qattiq harakat qilmayotganlikda ayblay olmaysiz, lekin film shunchalik yomon yozilgan va shu qadar tarqoqki, uni hech narsa muvaffaqiyatsizlikdan qutqara olmaydi.“ NDTV muxbiri Saibal Chatterjee film haqida shunday dedi: „U haqiqatan ham samarali chiqishi uchun unda yuzma-yuz kechadigan hikoyaning izchilligi mavjud emas. Oxir-oqibat, Pari yaratuvchilari film muvaffaqiyati uchun juda koʻp harakat qilishdi. Natijada sizni hayratda qoldiradigan, ammo umuman taassurot qoldirmaydigan kengaytirilgan noaniqliklarnigini koʻrsatib berishdi xolos“. Saibal Chatterjee filmga 5 balldan 2 ball berdi.

 Mukofotlar 
Mukofot Turkum Nomzodlar Natija, Ref. Zee Cine mukofotlari Eng yaxshi aktrisa (Hakamlar hay’ati tanlovi) Anushka Sharma Nominatsiya Eng yaxshi debyut rejissyor (Hakamlar hay’ati tanlovi) Prosit Roy Nominatsiya Ekran mukofotlari Eng yaxshi aktrisa (tanqidchilar) Anushka Sharma Nominatsiya Eng yaxshi film (tanqidchilar)Nominatsiya Eng yaxshi istiqbolli debyut rejissyor (tanqidchilar) Prosit Roy Nominatsiya Filmfare mukofotlari Eng yaxshi VFX Red Chillies VFX NominatsiyaFilmfare Awards 2019: Complete List Of Nominations Eng yaxshi ovoz dizayni Anish Jon Nominatsiya

 

 

 
Turkum:2018-yil filmlari
Turkum:Hindiston filmlari
Turkum:Dahshatli filmlar